Referat fra bestyrelsesmøde 24/10 2018.

Claus, Alice, Lone, Ellen, og Tove

Punkt 1.

Budget og status, udsættes til næste møde.

Punkt 2.

Hyldager Bakker.

Der er invitation til 3 workshops om området.

Alice og Tove deltager i den anden workshop om plante og dyreliv.

Ingen deltager i workshop om motocross og fritidsliv.

Vi afventer udviklingen og tager sagen op, når der sker nyt.

Punkt 3.

Placering af kunst.

Vi afventer at få placeret kunst i landsbyen, som er 4 små fugle. De kommer i løbet af det nye år 2019.

Foreløbig placering er på Sprøjtehusstræde på kommunens grund i svinget efter nr. 15.

Punkt 4

HRH, Bakkegården.

Der er meget rod med containere på grunden ud mod Vridsløsestræde. Vi ser lige tiden an i forhold til muligt kommende byggeri på grunden, før vi igen kontakter HRH.

Punkt 5.

Landsbyvandring.

Vi vælger at skrive et notat til forvaltningen om ting fra sidst, som endnu ikke er udført. Alice laver opfølgning og sender status.

Der er kassevogne, der parkerer på gadekærets grund. Det skal vi have påtalt. Bestyrelsen overvejer at lægge sten langs kanten.

Punkt 6.

Brugergruppen.

Pesticider i vandet - der er ikke målt for meget i Albertslund.

Kalk i vandet - vandværker renoveres, hvilket betyder mindre kalk i vandet i vores område.

Belysningssagen skal i høring, det betyder at ny beslutning skubbes minimum et år.

Får man udleveret de gamle bio poser til skrald kan de byttes til de nye på genbrugsstationen.

Punkt 7.

Samarbejde med de øvrige landsbyer.

Det er oplagt at ønske et samarbejde omkring vidensdeling og inspiration.

Vi inviterer de 3 andre landsbyer til et møde. Tove laver et udkast til et brev til formændene og sender det til godkendelse i bestyrelsen før det sendes. Mødet afholdes start 2019.

Eventuelt.

Privat/offentlig vej.

Claus undersøger hvor sagen ligger i miljø og teknik.

Husk at sende brev til Toften omkring fyrværkeri til nytår. Alice sender.

Næste møde: onsdag d. 9/1 2019 hos Claus

Emne til næste møde.

Planlægning af generalforsamling.

Referat

Tove